Jolanta Vymerytė

Jolanta Vymerytė (1965 m. sausio 16 d. Alytuje – 2022 m. sausio 15 d. Vilniuje)Helmutas Šabasevičius. Jolanta Vymerytė. Visuotinė lietuvių enciklopedija. 2018-09-21. Nuoroda tikrinta 2022-01-17.Mirė choreografė, baleto pedagogė Jolanta Vymerytė. Delfi.lt. 2022-01-17. Nuoroda tikrinta 2022-01-17. – Lietuvos choreografė, baleto pedagogė.

 Biografija 
1983 m. baigė Vilniaus M. K. Čiurlionio meno mokyklos Choreografijos skyrių, 1994 m. – Rusijos teatro meno akademiją (GITIS). 1984–1986 m. mokėsi Maskvos Akademinės choreografijos mokyklos dvimečiuose baleto pedagogų kursuose (prof. M.Semionovos kurse).

Nuo 1986 m. iki mirties dirbo Nacionalinės M. K. Čiurlionio menų mokyklos baleto skyriuje, 2007–2008 m. jam vadovavo. Klasikinio šokio ir klasikinio palikimo mokytoja ekspertė. Nuo 1998 m. dirbo LMTA, 2006–2011 m. – šios akademijos Teatro ir kino fakulteto šokio ir judesio katedros vedėja, docentė. 1990–2011 m. dirbo A. Cholinos šokio teatro A|CH pedagoge repetitore. Sukūrė daug choreografinių miniatiūrų, atliekamų baleto konkursuose.

Žymesni mokiniai: Rūta Kudžmaitė, Neli Beliakaitė, Jurgita Dronina, Olga Konošenko, Nailia Adigamova, Greta Gylytė, Julija Šumacherytė.Anapilin iškeliavo baletmeisterė, pedagogė Jolanta Vymerytė. lrt.lt. 2022-01-17. Nuoroda tikrinta 2022-01-17.

 Nuorodos 
 Šokio pamokos ir portretai: pokalbis su Jolanta Vymeryte
 Baleto pedagogę J. Vymerytę pagerbs visa jos mokinių karta

 Šaltiniai 

Kategorija:Lietuvos choreografai
Kategorija:Lietuvos muzikos pedagogai
Kategorija:Nacionalinės M.K. Čiurlionio menų mokyklos auklėtiniai